PAGE  

  



PARLAMENTUL ROMÂNIEI

CAMERA DEPUTAŢILOR

COMISIA JURIDICĂ, DE DISCIPLINĂ ŞI IMUNITĂŢI









            Bucureşti, 2 iulie 2019              

                    






            Nr. 4c-13/313/04.04.2019
Către,

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra Proiectului de Lege privind finanţarea şi implementarea Programului “Tineri în Parlament”, trimis Comisiei juridice, de disciplină şi imunităţi cu adresa nr. PL-x 187 din 4 aprilie 2019, înregistrat cu          nr.4c-13/313 din 4 aprilie 2019.

În raport cu obiectul şi conţinutul său, iniţiativa legislativă face parte din categoria legilor ordinare.

                                      PREŞEDINTE
      Nicuşor HALICI

CAMERA DEPUTAŢILOR
	COMISIA JURIDICĂ, DE  DISCIPLINĂ ŞI IMUNITĂŢI
	                                       Bucureşti, 2 iulie 2019
                            Nr. PL-x 187/2019


 RAPORT 

 asupra
Proiectului de Lege privind finanţarea şi implementarea Programului “Tineri în Parlament”
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege privind finanţarea şi implementarea Programului “Tineri în Parlament”, trimis Comisiei juridice, de disciplină şi imunităţi cu adresa nr. PL-x 187 din 4 aprilie 2019, înregistrat cu nr.4c-13/313 din 4 aprilie 2019.
Senatul, în calitate de primă Cameră sesizată, a adoptat iniţiativa legislativă în şedinţa din ziua de 25 martie 2019, în condiţiile articolului 115 alineatul (5) teza a III-a din Constituţia României, republicată.

Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.
Proiectul de lege are ca obiect de reglementare adoptarea măsurilor necesare finanţării şi implementării programului “Tineri în Parlament”.
Consiliul Legislativ a avizat favorabil iniţiativa legislativă, conform adresei cu nr.1180 din 12 decembrie 2018, cu următoarele observaţii:
· Prin obiectul reglementării, soluţiile legislative preconizate intervin într-un domeniu rezervat hotărârilor Camerei Deputaţilor, în virtutea autonomiei regulamentare conferite acesteia de art.64 din Legea fundamentală.

· Prin Decizia nr.413/2013, Curtea Constituţională a statuat că:”legile şi regulamentele parlamentare sunt acte normative distincte, cu obiect de reglementare diferit.”.
· Constituţia impune o limitare a puterii legiuitoare, în sensul că aceasta nu poate interveni printr-o lege în domeniul organizării şi funcţionării Parlamentului.
· Orice ingerinţă a legii în sfera rezervată regulamentelor parlamentare este neconstituţională.

· Potrivit art.83 lit.b) din Regulamentul de organizare şi funcţionare al serviciilor Camerei Deputaţilor, aprobat prin Hotărârea Camerei Deputaţilor nr.31/2006, republicată, Centrul educaţional şi publicaţii, compartiment din cadrul Direcţiei pentru relaţii publice şi protocol a Camerei Deputaţilor, organizează, în colaborare cu celelalte compartimente ale serviciilor Camerei Deputaţilor, programe educative adresate elevilor, studenţilor, precum şi altor grupuri sociale interesate, privind procesul legislativ la Camera Deputaţilor.
Consiliul Economic şi Social a avizat nefavorabil proiectul de act normativ, conform adresei cu nr.5984 din 27 noiembrie 2018, cu următoarea motivare:

· soluţia legislativă propusă nu stabileşte criterii clare pe baza cărora să fie selectaţi beneficiarii Programului ... ;

· propunerea legislativă nu este însoţită de un studiu de impact financiar;

· finanţarea cheltuielilor care incumbă din aplicarea măsurilor propuse ar putea fi acoperite din sumele forfetare alocate cabinetelor parlamentare din circumscripţiile electorale.
Comisia pentru administraţie publică şi amenajarea teritoriului a avizat negativ iniţiativa legislativă, în şedinţa din 9 aprilie 2019, cu majoritate de voturi, conform adresei cu nr.4c-7/151 din 9 aprilie 2019.

Comisia pentru învăţământ, ştiinţă, tineret şi sport a avizat negativ proiectul de lege în şedinţa din 9 aprilie 2019, conform adresei cu nr.4c-11/98 din 9 aprilie 2019.  
          Comisia pentru egalitate de şanse pentru femei şi bărbaţi a a avizat favorabil proiectul de lege în şedinţa din 4 iunie 2019, cu majoritate de voturi, conform adresei cu nr.4c-20/202 din 4 iunie 2019. 
Comisia pentru buget, finanţe şi bănci nu a transmis avizul până la data dezbaterii iniţiativei legislative în comisia sesizată în fond.
          Guvernul României, conform punctului de vedere transmis prin adresa cu nr.340/DPSG din 18 martie 2019, consideră că “având în vedere obiectul de reglementare, Parlamentul va decide asupra oportunităţii adoptării acestei iniţiative legislative”.
În conformitate cu prevederile art. 61 din Regulamentul Camerei Deputaţilor, republicat, cu modificările  şi completările ulterioare, membrii  Comisiei juridice, de disciplină şi imunităţi au examinat iniţiativa legislativă în şedinţa din ziua de 2 iulie 2019.
La şedinţa Comisiei juridice, de disciplină şi imunităţi deputaţii au fost prezenţi conform listei de prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor un raport de respingere a proiectului de Lege privind finanţarea şi implementarea Programului “Tineri în Parlament”.
          În raport cu obiectul şi conţinutul reglementării, iniţiativa legislativă face parte din categoria legilor ordinare. 

     
PREŞEDINTE,                  
                    SECRETAR,
         Nicuşor HALICI                               Aida-Cristina CĂRUCERU
Consilier parlamentar, 

Rodica Penescu

